กองถ่าย ผมอาถรรพ์ สยอง ดารา-ทีมงานเจอดีทั่วหน้า
ทำเอาหลอนกันยกกอง สำหรับละคร ผมอาถรรพ์ ทางช่อง 3 ซึ่งเรื่องนี้ถ่ายทำไป ออกอากาศไป เร่งงานแบบหามรุ่งหามค่ำ และยังเน้นถ่ายทำสถานที่จริงเกือบทั้งเรื่อง อาทิ วัด ป่าช้า ห้องดับจิต ฯลฯ เป็นที่ขนหัวลุกมากสำหรับทีมงานและนักแสดง และมีหลายครั้งที่เจอเรื่องแปลกๆแบบว่านักแสดงถ่ายไปก็สยองขวัญไปพร้อมกับคนดู>> อ่านเรื่องย่อนิยายทุกเรื่อง คลิกที่นี่ <<เหตุการณ์ที่ทำเอาช็อกซีนีม่าที่เพิ่งเจอกันสดๆ ร้อนๆ แถมเกิดขึ้นกลางวันแสกๆอีกตะหาก ช่วงเวลาประมาณบ่ายโมง ทีมเสื้อผ้านอนหลับอยู่ใต้ถุนบ้าน จู่ๆก็ได้ยินเสียงชวนไปเล่นกันเถอะ เล่นเอาตกใจจนสะดุ้งตื่น เมื่อมองรอบๆก็พบว่าไม่มีใคร เวลาก็ล่วงเลยมาจนเที่ยงคืนกว่า นักแสดง มาสุ จรรยางค์ดีกุล พลอย-ภัทรากร และ ปอม-ภาสก กำลังเข้าฉากถ่ายทำ ทั้งสามคนก็ได้ยินเสียงสั่ง คัต เปลี่ยนฉาก มาสุ หลงดีใจว่าถ่ายทำคัตเดียวไม่ต้องเทก แต่กลับเป็นว่า ผกก.ยังไม่ได้สั่งคัตเลย ซึ่งทั้งสามก็ยืนยันว่าได้ยินเสียงจริงๆ การถ่ายทำยังดำเนินต่อไปถึงตี 2 มีทีมงานเดินไปบริเวณสวัสดิการ กลับเห็นเด็กผู้หญิงนั่งหลับบริเวณเสาไฟฟ้า ผมปิดหน้าอยู่ก็นึกว่าเป็นน้องฝึกงานหลับ จนเดินกลับไปและได้เห็นน้องฝึกงานตัวจริงก็เลยตกใจ เอ๊ะ แล้วที่เห็นนั่งหลับนั่นคืออะไร? ในวันเดียวเจอเรื่องแปลกๆไปถึง 3 ครั้ง ผกก. อนุวัฒน์ ถนอมรอด เลยต้องจุดธูปขอขมาเจ้าที่เจ้าทางเป็นการด่วนเพื่อเรียกขวัญทุกคนที่กระเจิดกระเจิงให้กลับมาและทำงานต่อให้เสร็จ
ทำเอาหลอนกันยกกอง สำหรับละคร ผมอาถรรพ์ ทางช่อง 3 ซึ่งเรื่องนี้ถ่ายทำไป ออกอากาศไป เร่งงานแบบหามรุ่งหามค่ำ และยังเน้นถ่ายทำสถานที่จริงเกือบทั้งเรื่อง อาทิ วัด ป่าช้า ห้องดับจิต ฯลฯ 
ผมอาถรรพ์,นิยาย,มาสุ จรรยางค์ดีกุล,พลอย ภัทรากร,ปอม ภาสก,อนุวัฒน์ ถนอมรอด,หลอนกลางกองถ่าย,ละคร